b'\n_START_ARTICLE_\nChicago 13\n_START_SECTION_\nOzadje\n_START_PARAGRAPH_\nPo snemanju je album iz\xc5\xa1el avgusta, pred njim pa \xc5\xa1e singel \xc2\xbbMust Have Been Crazy\xc2\xab, ki ga je prispeval Donnie Dacus. Skupina se je s tem albumom vrnila k staremu poimenovanju albumov s \xc5\xa1tevilkami. Chicago 13 je prvi album skupine, s katerega ni iz\xc5\xa1el noben opazen hit singel. Z negativnimi kritikami je album dosegel 21. mesto lestvice Billboard 200 in prejel zlati certifikat. Ne dolgo po izdaji in promocijski turneji je bil iz skupine brez obrazlo\xc5\xbeitve odpu\xc5\xa1\xc4\x8den Dacus._NEWLINE_Leta 2003 je bila album remasteriziran in ponovno izdan pri zalo\xc5\xbebi Rhino Records z B-stranjo \xc2\xbbCloser to You\xc2\xab\xc2\xa0(izrezek iz snemanja albuma Hot Street), in 12-in\xc4\x8dnim singlom \xc2\xbbStreet Player\xc2\xab\xc2\xa0kot dodatnima skladbama. Skladbi \xc2\xbbStreet Player\xc2\xab\xc2\xa0in \xc2\xbbCloser to You\xc2\xab\xc2\xa0so predtem izdali \xc5\xa1e nekateri drugi izvajalci: \xc2\xbbStreet Player\xc2\xab\xc2\xa0je pred Chicagom izdala skupina Rufus, \xc2\xbbCloser to You\xc2\xab\xc2\xa0pa je izdal Stephen Stills, z Donniejem Dacusom na glavnem vokalu. \xc2\xbbStreet Player\xc2\xab\xc2\xa0je dosegla status hit skladbe, vzorci iz skladbe pa so bili uporabljeni leta 1995 pri skladbi \xc2\xbbThe Bomb! (These Sounds Fall into My Mind)\xc2\xab\xc2\xa0(The Bucketheads), leta 2009 pri skladbi \xc2\xbbI Know You Want Me (Calle Ocho)\xc2\xab\xc2\xa0(Pitbull) in leta 2013 pri remiksu \xc2\xbbTradelove\xc2\xab.'